Καστριά Αχαΐας

Τα Καστριά είναι χωριό της Περιφερειακής Ενότητας Αχαΐας. Διοικητικά ανήκει στην ομώνυμη Τοπική Κοινότητα, της Δημοτικής Ενότητας Κλειτορίας, του Δήμου Καλαβρύτων και υπάγεται στην Περιφέρεια Δυτικής Ελλάδας, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

 Γεωγραφικές πληροφορίες 
Τα Καστριά είναι ορεινό χωριό (υψόμετρο 794 μέτρα) της πρώην Επαρχίας Καλαβρύτων, του Νομού Αχαΐας. Από το 2010, με το Πρόγραμμα «Καλλικράτης», αποτελεί έδρα της Τοπικής Κοινότητας Καστριών και ανήκει στη Δημοτική Ενότητα Κλειτορίας του Δήμου Καλαβρύτων. Τα Καστριά έχουν de facto πληθυσμό 91 κατοίκων, σύμφωνα με την Απογραφή του 2011, ενώ απογράφτηκαν 78 μόνιμοι κάτοικοι.Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Απέχουν 18 χλμ. από τα Καλάβρυτα, 92 χλμ. από την Πάτρα και 206 χλμ. από την Αθήνα.

Τα Καστριά είναι γνωστά για το περίφημο «Σπήλαιο των Λιμνών», που βρίσκεται στην περιοχή του. Πρόκειται για σπάνιο δημιούργημα της φύσης, που οι 13 αλλεπάλληλες κλιμακωτές του λίμνες, το καθιστούν μοναδικό στον κόσμο.

Σπήλαιο των Λιμνών
Το 1964, κάτοικοι από τα Καστριά, ανέβηκαν για πρώτη φορά στο δεύτερο όροφο με ξυλόσκαλες από αναβαθμίδα 9 μέτρων. Στις 17 Ιανουαρίου 1965, μετά από πρόσκληση που έκαναν οι αδελφοί Κυριακόπουλοι, έμποροι καταγόμενοι από την Κλειτορία, οι οποίοι ήρθαν στα γραφεία του Ε.Ο.Σ. (Ελληνικός Ορειβατικός Σύνδεσμος) και ζητούσαν ανθρώπους που να μπορούν να εξερευνήσουν τη σπηλιά, έγινε η πρώτη αναγνωριστική επίσκεψη, στην οποία έλαβαν μέρος, οι Π. Μπρούσαλης, Η. και Α. Νικόπουλοι, Ε. Ζαραχάνης, Ι. Μελέντης, Ι. Παπαναγιώτου και κάτοικοι του χωριού Καστριά.

Η πρώτη χαρτογράφηση έγινε από την παραπάνω ομάδα και στη συνέχεια από την Ε.Σ.Ε. (Ελληνική Σπηλαιολογική Εταιρεία), με την σπηλαιολόγο Άννα Πετροχείλου. Στον κάτω όροφο του σπηλαίου, βρέθηκαν απολιθωμένα οστά ανθρώπου και διαφόρων ζώων. Το τμήμα αυτό προορίζεται για βιοσπηλαιολογικό εργαστήριο διεθνούς προβολής.

Η τελική εξερεύνηση έγινε τη Μεγάλη Πέμπτη του 1965, από τους Α. Νικόπουλος, Π. Γιαννακόπουλος, Δ. Μαργαριτούλης και Ι. Παπαναγιώτου.

Κατά μήκος της διαδρομής των 2 χλμ. εντός του σπηλαίου, συναντά κανείς 13 αλλεπάλληλες λίμνες σε διαφορετικά υψόμετρα, που χωρίζονται μεταξύ τους με φράγματα από σταλακτιτική ύλη. Ο σταλακτιτικός διάκοσμος είναι απαράμιλλος. Η λεπτομερής περιγραφή της πρώτης εξερεύνησης, έχει δημοσιευθεί στο περιοδικό «Το Βουνό», του Ε.Ο.Σ. Αθηνών.

Η αξιοποίησή του άρχισε το 1981 από τον Ελληνικό Οργανισμό Τουρισμού. Σήμερα την ευθύνη της λειτουργίας του, την έχει ο Δήμος Καλαβρύτων.

Ιερός Ναός Αναλήψεως 
Ο Σπηλαιώδης Ναός της Αναλήψεως είναι ίσως από τα διασημότερα γραφικά εκκλησάκια στα Καλάβρυτα. Ο ναός χτίστηκε απέναντι από το Σπήλαιο Καστριών το 1886. Εκεί λέγεται ότι είχε βρεθεί από Καστριώτες, πάνω σε έναν βράχο, αποτύπωμα της εικόνας της Αναλήψεως και θεώρησαν σωστό να χτιστεί εκεί ένας ναΐσκος. Λέγεται επίσης ότι στην Ανάληψη μόναζε ο γέροντας Ιερεμίας, ο οποίος κάηκε από φωτιά που είχε ανάψει. Εις μνήμην του κατασκευάστηκε η «Βρύση Ιερεμία» λίγο πιο δίπλα από το εκκλησάκι. Ο σημερινός ναός ανακατασκευάστηκε το 1908 ενώ έχει χαρακτηριστεί «Ιστορικό Διατηρητέο Μνημείο Βυζαντινής/Μεταβυζαντινής Περιόδου» από το Υπουργείο Πολιτισμού το 1997. Ο δρόμος που οδηγεί σε αυτό ανοίχτηκε το 1982 από τον πρώην Σύλλογο Καστριωτών Πάτρας.

 Απογραφές πληθυσμού 
+Απογραφές πληθυσμού: τα ΚαστριάΚαστριάΈτος18791889189619071920192819401951196119711981199120012011Κάτοικοι20621224024930428927323721316213513010691

 Διοικητικές μεταβολές 
 Καστριά 
+Διοικητικές μεταβολές οικισμού: τα ΚαστριάΔιοικητικές μεταβολές: τα ΚαστριάΚαστριά Αχαΐας και Ήλιδοςα/αΗμερομηνία ή Φ.Ε.Κ.Μεταβολή1)20-04-1835Ο οικισμός Καστριά προσαρτάται στο Δήμο Κλειτορίας.2)ΦΕΚ 28Α - 21/06/1836Ο οικισμός Καστριά υπάγεται στην Διοίκηση Κυλληνίας (Καλαβρύτων) μετά την κατάργηση της Επαρχίας Διποταμίας στην οποία ανήκε.3)ΦΕΚ 136Α - 08/07/1899Ο οικισμός Καστριά αποσπάται από το Νομό Αχαΐας και Ήλιδος και υπάγεται στο Νομό Αχαΐας.Καστριά Αχαΐαςα/αΦ.Ε.Κ.Μεταβολή4)ΦΕΚ 282Α - 04/12/1909Ο οικισμός Καστριά αποσπάται από το Νομό Αχαΐας και υπάγεται στο Νομό Αχαΐας και Ήλιδος.Καστριά Αχαΐας και Ήλιδοςα/αΦ.Ε.Κ.Μεταβολή5)ΦΕΚ 256Α - 28/08/1912Ο οικισμός Καστριά αποσπάται από το Δήμο Κλειτορίας και ορίζεται έδρα της Κοινότητας Καστριών.6)ΦΕΚ 115Α - 16/04/1930Ο οικισμός Καστριά αποσπάται από το Νομό Αχαΐας και Ήλιδος και υπάγεται στο Νομό Αχαΐας.Καστριά Αχαΐαςα/αΦ.Ε.Κ.Μεταβολή7)ΦΕΚ 244Α - 04/12/1997Ο οικισμός Καστριά αποσπάται από την Κοινότητα Καστριών και προσαρτάται στο Δήμο Λευκασίου (μετέπειτα Δήμος Κλειτορίας).8)ΦΕΚ 87Α - 07/06/2010Ο οικισμός Καστριά αποσπάται από το Δήμο Κλειτορίας και προσαρτάται στο Δήμο Καλαβρύτων.

 Κοινότητα Καστριών 
+Διοικητικές μεταβολές Κοινότητας ΚαστριώνΔιοικητικές μεταβολές: Κοινότητα ΚαστριώνΚοινότητα Καστριών Αχαΐας και Ήλιδοςα/αΦ.Ε.Κ.Μεταβολή1)ΦΕΚ 256Α - 28/08/1912Σύσταση της Κοινότητας Καστριών, με την απόσπαση του οικισμού Καστριά από το Δήμο Κλειτορίας και τον ορισμό του ως έδρα της Κοινότητας Καστριών.2)ΦΕΚ 115Α - 16/04/1930Η κοινότητα Καστριών, αποσπάται από το Νομό Αχαΐας και Ήλιδος και υπάγεται στο Νομό Αχαΐας.Κοινότητα Καστριών (Έκταση: 14,706 τ.χλμ.)α/αΦ.Ε.ΚΜεταβολή3)ΦΕΚ 244Α - 04/12/1997Ο οικισμός Καστριά, αποσπάται από την Κοινότητα Καστριών και προσαρτάται στο Δήμο Λευκασίου.

 Διατελέσαντες Κοινοτάρχες 
+Διατελέσαντες Πρόεδροι Κοινότητας Καστριών (1979 - 1998)Κοινοτάρχες ΚαστριώνΘητεία1979 - 19821983 - 19861987 - 19901991 - 19941995 - 1998Πρόεδρος Κοινότητας ΚαστριώνΓκλαβάς ΠαναγιώτηςΓκλαβάς ΑντώνιοςΓκλαβάς ΑντώνιοςΣπανός ΓεώργιοςΓκλαβάς Χρήστος

 Παραπομπές 

 Πηγές 
 Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Γεώργιος Β. Γκλαβάς, Οδοιπορικό στο Σπήλαιο των Λιμνών, Αχαϊκές Εκδόσεις, Καστριά Καλαβρύτων 1997. ISBN 960-7164-81-4.

Βιβλιογραφία


 Εξωτερικοί σύνδεσμοι 
 Σπήλαιο των λιμνών (Δημοτική Κοινωφελής Επιχείρηση Καλαβρύτων)
 Καστριά (Δήμος Καλαβρύτων)

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λευκασίου
Κατηγορία:Δήμος Καλαβρύτων